Onko tässä seuraava NHL-tähti? Saa kovaa ylistystä | SuomiKiekko
Onko tässä seuraava NHL-tähti? Saa kovaa ylistystä
San Jose Sharks varasi kesällä 2017 hyökkääjä Joshua Norrisin. Vielä ensi kaudella lupaava pelaaja pelaa yliopistosarjassa, mutta läpimurto on jo ovella.
– Kaikki näkevät, miksi San Jose varasi hänet, AHL-seura San Jose Barracudan päävalmentaja <strong>Roy Sommer</strong> sanoo <em>NHL.comissa</em>.
– Hänellä on jo nyt NHL-tason nopeutta eli juuri sitä, mitä seura kaipaa ja kaikki seurat kaipaavat, valmentaja jatkoi.
Seuraavaksi Norris haluaa kehittyä pisteitä takovaksi pelaajaksi. Hän haluaa tuottaa enemmän hyökkäyspäässä.
– Se on ehdottomasti askel, jonka haluan ensi kaudella ottaa. Minulla on jo nyt voimaa, nopeutta ja taitoa. Haluan tuottaa kuitenkin enemmän tehoja ja näyttää San Joselle, että he tekivät viime vuonna oikean valinnan draftissa, Norris kommentoi.
Entinen NHL-pelaaja ja San Josen valmennustiimiin kuuluva <strong>Mike Ricci</strong> huomaa nuoren pelaajan kehityksen.
– Hänellä pysyy kiekko paremmin hallussa. Vielä viime vuonna hän hätäili sen kanssa liikaa. Puhuimme hänelle siitä ja sanoimme, että hänen pitäisi luoda paikkoja sen sijaan, että hän luopuisi kiekosta, Ricci kertoi.
Norris Joshua
Edellinen artikkeliJatkoaika: Leijonahyökkääjä sai huiman määrän sopimustarjouksia – ”Niitä tuli ympäriinsä”
Seuraava artikkeliIlja Kovaltshuk paljasti siirron taustat – kaksi ex-huippupelaajaa vakuuttivat: ”Tietävät miten voitetaan”